Thunderbolts lander på Disney+ den 27. august

Marvels nyeste superhold er ikke som de andre – faktisk er de ikke engang rigtige helte. Alligevel får de hovedrollen, når Thunderbolts rammer Disney+ den 27. august, klar til at sparke benene væk under sofa-streamerne.

Filmen fik sin biografpremiere tidligere på året, hvor den høstede både publikumsjubel og flotte anmeldelser – og den står lige nu med hele 88 procent på Rotten Tomatoes. Kritikerne har kaldt den alt fra “en af de bedste Marvel-film nogensinde” til “en af de mest underholdende, sjove og rørende kapitler i MCU”.

I Thunderbolts samler Marvel Studios en gruppe antihelte, der alle har mere beskidte hænder end glorie. Yelena Belova, Bucky Barnes, Red Guardian, Ghost, Taskmaster og John Walker bliver modvilligt tvunget sammen, da Valentina Allegra de Fontaine lokker dem ind i en dødsfælde.

Herfra venter en mission, der både kræver, at de overlever – og at de konfronterer deres egne mørkeste kapitler. Spørgsmålet er, om de overhovedet kan arbejde sammen længe nok til at redde dagen.

Thunderbolts blander højoktan action med skæve grin og et hold karakterer, der er lige dele farlige og elskelige. Og fra den 27. august kan du altså opleve det hele hjemme i stuen på Disney+.

Thunderbolts lander på Disney+ den 27. august